钦定古今图书集成/明伦汇编/氏族典/第160卷 > 韩皋
## 钦定古今图书集成/明伦汇编/氏族典/第160卷 > 韩皋

按《唐书韩休传》：“群弟皋，字仲闻，资质厚重，有大臣器。
由云阳尉策贤良方正异等，拜右拾遗，迁考功员外
郎。父丧，德宗遣使吊问，俾论撰滉行事，号泣承命，立
草数千言以进，帝嘉之。服除，宰相拟考功郎中，帝为
加知制诰，迁中书舍人、御史中丞、兵部侍郎，拜京兆
尹，入拜尚书右丞，为户部尚书，历东都留守、忠武军”
节度使。

===韩翃===按《万姓统谱》：翃，南阳人。仕为驾部郎中，知制诰，有能
诗，名号大历才子。时有两韩翃，其一为刺史，宰相请
掌诰。德宗曰：“与韩翃。”又具二人同进，请孰与？御批曰：
“与诗人韩翃。”终中书舍人。